Karjalan tazavaldu

Karjalan tazavaldu libo Karjal (, Respublika Karelija) on avtonoumine tazavaldu Ven'an luodehpuoles. Tazavallan piälikönny (halličuksen johtajannu) ruadau Artur Parfenčikov.

Karjalan tazavallan muantiijot
Karjalan tazavaldu sijoitahes Ven'an luodehpuoles da kuuluu Ven'an Federatsien luodehfederualizeh piirikundah. Pohjazes sen rajannu on Murmanskan aloveh, suves — Leningruadan da Vologdan alovehet, päivännouzus — Arhangelin aloveh. Koillizes Karjalan tazavaldu rajoittuu Vienanmereh. Päivänlaskupuoles Karjalal on 798 km rajua Suomenke.

Karjalan tazavallan piduhus pohjazespäi suveh on 660 km., levevys — 424 km. Korgevin kohtu on Nuoruzen mägi — 576,7 metrii. Karjalan piälinnaspäi, Petroskoispäi, loittozus Moskovassah on 925 km., Piiterissäh — 401 km., Murmanskassah — 1050 km. da Helsingissäh — 703 km.

Karjalan tazavallan pinduala on 180,500 nellikkökilometrii, se on 1,06% Ven’an Federatsien pindualas da läs puolet Suomen pindualas. Enäm puoldu Karjalan tazavallan alovehes on meččiä. Nelläs vuitti on vienvallas, viijendes suodu. Niittymuadu on vaigu 1% pindualas.

Karjala sijoittuu 60-70 pohjazen levevyspiirilöin välil. Tazavallan ilmastoh vaikutetah Arktiekku da Pohjas-Atlantiekku. Talvel keskilämbötila on -13 °C, kezäl +14–16 °C. Pohjas- da Suvi-Karjalas vuvven vihmumiäry vaihteleh 450 da 740 millimetrien välil. Keskimiäräine ilmanpaino Karjalas on 748–758 elohobjumillimetrii.

Suurimat eländykohtat

 Linnu libo kohtu  Nimi kirillizil kirjaimil, ven’akse  Piiri  Eläjii (2010)Petroskoi  Петрозаводск, Petrozavodsk  Petroskoi  263 540Kondupohju  Кондопога, Kondopoga  Kondupohjan piiri  32 978Segežu  Сегежа, Segeža  Segežan piiri  29 660Kostamuš  Костомукша, Kostomukša  Kostamuksen linnupiiri  28 433Sortaval  Сортавала, Sortavala  Sortavalan piiri  19 215Karhumägi  Медвежьегорск, Medvežjegorsk  Karhumäin piiri  15 536Kemi  Кемь, Kem  Kemin piiri  13 061Pitkyrandu  Питкяранта, Pitkäranta Pitkänrannan piiri  11 484Belomorsku  Беломорск, Belomorsk Belomorskan piiri  11 217Suojärvi  Суоярви, Suojarvi  Suojärven piiri  9 763Puudogu  Пудож, Pudož  Puudogan piiri  9 698Anuksenlinnu  Олонец, Olonets  Anuksen kanzalline piiri  9 060Vojačču  Надвоицы, Nadvoitsy  Segežan piiri  8 380Lahdenpohju  Лахденпохья, Lahdenpohja Lahdenpohjan piiri  7 818Louhi  Лоухи, Louhi  Louhen piiri  4 778Pinduši  Пиндуши, Pinduši  Karhumäin piiri  4 599Uhtua (Kalevala)Калевала, Kalevala  Kalevalan kanzalline piiri  4 529Priäžy Пряжа, Prjaža  Priäžän kanzalline piiri  3 675Mujejärvi  Муезерский, Mujezerski  Mujehjärven piiri  3 328Värtsilä  Вяртсиля, Vjartsilja Sortavalan piiri  3 081Čuuppu  Чупа, Tšupa  Louhen piiri  2 923Helylä  Хелюля, Heljulja  Sortavalan piiri  2 793Poventsa  Повенец, Povenets  Karhumäin piiri  2 209Piäjärvi  Пяозёрский, Pjaozerski  Louhen piiri  2 099

Kaččuogi
 Karjalan linnoin da kylien luvettelo

Kategourii:Muantiedo
*
Kategourii:Ven'a
Kategourii:Википедия:Избранные статьи